Si Annelies Marie Frank (Aleman: [anəliːs maˈʁiː ˈfʁaŋk]; Dutch: [ɑnəˈlis maːˈri ˈfrɑŋk]); 12 Hunyo 1929 – Pebrero o Marso 1945), midbid sa ngaran na Anne Frank (German: [ˈanə]; Dutch: [ˈɑnə]), pinangaki na Aleman na Hudyo na nagsusurat nin talaarawan. Saro sa mga inuulayan na biktimang hudyo kan Holocaust, nagin sikat kan pinagpublikar an The Diary of a Young Girl (sa orihinal Het Achterhuis sa Dutch; ), kun sain idinokumento niya an saiyang buhay mantang nagtatago kan taong 1942 hanggan 1944, sa mga Aleman kan Netherlands durante kan Ikaduwang Gerang Pankinaban. Ini an saro sa mga bantog na libro asin ginibong dula asin pelikula.